CELEX: 32021D0352
Language: et
Date: 2021-02-25 00:00:00
Title: Nõukogu otsus (ÜVJP) 2021/352, 25. veebruar 2021, millega muudetakse otsust (ÜVJP) 2018/905, millega pikendatakse Aafrika Sarve piirkonda nimetatud Euroopa Liidu eriesindaja volitusi

26.2.2021   
               
               
                  ET
               
               
                  Euroopa Liidu Teataja
               
               
                  L 68/187
               
            
         NÕUKOGU OTSUS (ÜVJP) 2021/352,
         25. veebruar 2021,
         millega muudetakse otsust (ÜVJP) 2018/905, millega pikendatakse Aafrika Sarve piirkonda nimetatud Euroopa Liidu eriesindaja volitusi
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 33 ja artikli 31 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 8. detsembril 2011 vastu otsuse 2011/819/ÜVJP, (1) millega nimetati Euroopa Liidu eriesindajaks (edaspidi „ELi eriesindaja“) Aafrika Sarve piirkonnas Alexander RONDOS.
                  
               
                     (2)
                  
                  
                     Aafrika Sarve piirkonda nimetatud ELi eriesindaja Alexander RONDOSE volitusi on järjepidevalt uuendatud, viimati nõukogu otsusega (ÜVJP) 2018/905, (2) mida on muudetud nõukogu otsusega (ÜVJP) 2020/1014 (3). ELi eriesindaja volitused lõppevad 28. veebruaril 2021.
                  
               
                     (3)
                  
                  
                     ELi eriesindaja volitusi tuleks pikendada veel nelja kuu võrra ning näha ette uus lähtesumma ajavahemikuks 1. märtsist 2021 kuni 30. juunini 2021.
                  
               
                     (4)
                  
                  
                     ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2018/905 muudetakse järgmiselt.
            
                        1)
                     
                     
                        Artikli 1 lõige 1 asendatakse järgmisega:
                        
                           „1.   Aafrika Sarve piirkonda nimetatud Euroopa Liidu eriesindaja (edaspidi „ELi eriesindaja“) Alexander RONDOSE volitusi pikendatakse kuni 30. juunini 2021. Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja ettepaneku põhjal otsustada, et ELi eriesindaja volituste kehtivus lõpetatakse varem.“
                        
                     
                  
                        2)
                     
                     
                        Artikli 5 lõikesse 1 lisatakse järgmine lõik:
                        „ELi eriesindaja volituste täitmisega seotud kulude katmiseks ajavahemikul 1. märtsist 2021 kuni 30. juunini 2021 ette nähtud lähtesumma on 345 000 eurot.“
                     
                  
                        3)
                     
                     
                        Artikli 14 teine lõik asendatakse järgmisega:
                        „ELi eriesindaja esitab 30. aprilliks 2021 oma lõpliku täieliku aruande volituste täitmise kohta.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 25. veebruar 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 8. detsembri 2011. aasta otsus 2011/819/ÜVJP, millega nimetatakse ametisse Euroopa Liidu eriesindaja Aafrika Sarve piirkonnas (ELT L 327, 9.12.2011, lk 62).
         
            (2)  Nõukogu 25. juuni 2018. aasta otsus (ÜVJP) 2018/905, millega pikendatakse Aafrika Sarve piirkonda nimetatud Euroopa Liidu eriesindaja volitusi (ELT L 161, 26.6.2018, lk 16).
         
            (3)  Nõukogu 13. juuli 2020. aasta otsus (ÜVJP) 2020/1014, millega muudetakse otsust (ÜVJP) 2018/905, millega pikendatakse Aafrika Sarve piirkonda nimetatud Euroopa Liidu eriesindaja volitusi (ELT L 225I, 14.7.2020, lk 1).